NINGPAWT NINGHPANG LAIKA. 

(genesis.) 



1 Shawng ningpawt e Karai Kasang 
gaw sumsing iamu lite ginding aga lipe 
hpan da wu ai. 2 Ginding aga cliyawm 
gaw akrin ayang re ai lite asan awan rai 
nga ai ; nsin mung sung ai shara e sin up 
nga ai rai nna^ Karai Kasang a Wenyi 
gaw hka hpung ni a ntsa e a hpum nga ai. 
3 Shaloi Karai Kasang gav/, Ahtoi tai 
w.a u ga, ngu wu ai rai nna^ ahtoi tai wa 
ai. 4 Dai ahtoi kaja nga ai gaw Karai 
Kasang mu wu ai: shrdoi Karai Kasang 
gaw ahtoi hte nsin hpe karan jahka wu 
ai. 5 Karai Kasang gaw dai ahtoi hpe, 
Shani, dai nsin hpe^ Shana, ngu nna sha- 
mying wu ai. Shaloi shana hte jahpawt 
gaw, nhtoi langai ngu na lita tai ma ai. 

6 Bai Karai Kasang gaw, Hka hpung- 
nung a kaang e Iamu madin din nna, hka 
hte hka karan u ga, nga ai. 7 Shaloi 
Karai Kasang gaw dai Iamu madin galaw 
wu ai rai nna, Iamu madin a kata e nga 
ai hka hte Iamu madin ntsa e nga ai hka 
hpe karan da wu ai: dai mung shing rai 
nga ai. 8 Karai Kasang gaw dai Iamu 
madin hpe, Sumsing Iamu, ngu nna sha- 
mying w^u ai. Shaloi shana hte ja- 
hpawt gaw^, ni ni nhtoi hta tai ma ai. 

9 Bai Karai Kasang gaw, Lamu kata 
e nga ai hka hpung ni, shara mi hta shing- 
gyin hpaw^ng nga nna hkarang ga dawng 
pru u ga, nga ai: dai mung shing rai nga 
ai. 10 Karai Kasang gaw dai hkarang 
hpe, Aga, shinggyin hpawng nga ai Ilka 
hpung ni hpe, Nammukdara, ngu nna 
shamying wu ai: dai kaja nga ai gaw 
Kara! Kasang mu wu ai: 11 Shaloi 
Karai Kasang gaw, Aga gaw, tsingdu 
tsingman hpe mung, nsi naisi li rawng 
ai nai mam chyakai hpe mung, ga ntsa e 
tinang nang a nli' rawng ai hte tinang 
amyu a asi si ai namsi namsaw hpun hpe 
mung shatut u ga, nga ai: dai mun^y shing 
rai nga ai. 12 Shaloi dai aga gaw, 
tsingdu tsingman hpe mung, tinang amyu 
hta nli rawing ai nai mam chj^akai hpe 
mung, tinang amyu hta nli rawng nna si si 
chye ai hpun hpe mung shatut wu ai: dai 
kaja nga ai gaw Karai Kasang mu wu ai. 



13 Shaloi shana lite jahpawt gaw masum 
ya nhtoi hta tai ma ai. 

14 Bai Karai Kasang gaw, Shani hte 
shana hpe karan ginhka na matu, sumsing 
lamu a madin hta e ahtoi hkum tai nga 
mu ga; dai ni gaw kurala tai na matu 
mung, duhkra ladaw a matu mung, shani 
ninghtoi hte shaning ninghtoi a ladaw la- 
nga matu mung, tai nga mu ga; 15 gin- 
ding aga ntsa e htoi ya nga na matu, dai 
ni gaw sumsing lamu a madin hta e ahtoi 
hkum tai nga mu ga, nga ai: dai mung 
shing rai nga ai. 16 Shing rai Karai 
Kasang gaw, dai ahtoi hkum kaba la- 
hkawng galaw wu ai: ahtoi hkum kaba 
gaw shani hpe up na matu, ahtoi hkum 
kaji gaw shana hpe up na matu rai nga 
ma ai. 17 Shagan ni hpe mung shi galaw 
wu ai. Ga ningtsa e htoi ya nga na 
matu mung, shani hte shana hpe up nga 
na matu mung, ahtoi hte nsin hpe karan 
ginhka na matu mung, 18 Karai Kasang 
gaw dai ni hpe sumsing lamu a m;idin hta 
e tawn da wu ai: dai kaja nga ai gaw 
Karai Kasang mu wu ai. 19 Shaloi shana 
hte jahpawt gaw mali ya nhtoi hta tai 
ma ai. 

20 Bai Karai Kasang gaw, Nsoi nsa 
rawng nna, hkrung ai baw wunawng 
wuwa gaw hka hpung ni hta kanawng 
nga nna, u ni mung sumsing lamu a madin 
npu, ginding aga a ntsa malen e pyen nga 
mu ga, nga ai. 21 Shaloi Karai Kasang 
gaw, nammukdara na nga kaba hpe mung, 
hka e kanawng nga ai nsoi nsa rawng 
nna shamu shamawt chye ai amyu shagu 
hpe mung, singkaw tu ai u amyu shagu 
hpe mung, hpan da wu ai: dai kaja nga 
ai gaw^ Karai Kasang mu wu ai. 22 Bai 
Karai Kasang gaw, Nanhte kasha ja nna 
mayat maya wa ai hte nammukdara hka 
hta hpring wa mu; ntsa malen u ni mung 
ga ntsa e law^ litam wa mu ga, ngu nna 
shanhte hpe shaman ya wu ai. 23 Sha- 
loi shana hte jahpawt gaw manga ya nhtoi 
hta tai ma ai. 

24 Bai Karai Kasang gaw, Aga gaw, 
tinang nang amyu hta nsoi nsa rawng ai 
baw, yam nga mung, gumrawt hkawm ai 

baw hpe mmig, ga ningtsa na dusat 
nhprang amyu myu hpe miing shapraw u 
ga^ nga ai; dai mung shing rai nga ai. 25 
Shing rai Karai Kasang gaw^, ga ningtsa na 
dusat nhprang amyu myu, yam nga amyu 
myu, ga e gumrawt hkawm ai baw amyu 
myu hpe mung galaw wu ai: dai kaja nga 
ai gaw Karai Kasang mu wu ai. 26 Bai 
Karai Kasang gaw, Anhte gaw, anhte a 
hkrang sumla hte anhte a as am hte bung 
ai, shinggyim masha hpan ga: shanhte 
gaw, nammukdara hta rawng ai nga ni 
a ntsa e mung, lamu kata na ntsa malen 
e pyen ai u ni a ntsa e mung, yam nga 
ni a ntsa e mung, ga ting a ntsa e mung, 
ga ntsa e gumrawt hkawm ai baw mahkra 
a ntsa e mung a up nga mu ga, nga ai. 
27 Shing rai Karai Kasang gaw shi 
a hkrang sumla hte maren . shinggyim 
masha hpe hpan da wu ai: shi a hkrang 
sumla hte maren, Karai Kasang gaw shi 
hpe hpan da wu ai: shinggyim lasha hte 
shinggyim numsha hpe shi hpan da wu 
ai. 28 Shaloi Karai Kasang gaw shan 
lipe shaman ya nna, Karai Kasang shan 
hpe tsun mu ai gaw, Nan kashu kasha 
shaprat nna mayat maya wa mu; ga ting 
hpe jahpring nna dai hpe up nga lu mu: 
nammukdara hta rawng ai nga ni a ntsa 
e mung, lamu kata na ntsa malen e pyen 
ai u ni a ntsa e mung, ga ntsa e nsoi nsa 
rawng ai shamu shamawt cliye ai baw 
mahkra a ntsa e mung a up nga mu, ngu 
wu ai. 29 Bai Karai Kasang gaw, Yu 
mu, ga ntsa ting hta nsi naisi li rawng ai 
nai mam amyu shagiw mung, tinang hta 
nli rawng nna a si si chye ai hpun amyu 
shagu mung, ngai nanhte hpe jaw ma de 
ai ; dai gaw nanhte a matu lusha shahpa 
tai nga na rai nga ai: 30 dai hta kaga, 
ga ningtsa na ashu ashan mahkra a miatu 
mung, lamu kata na ntsa malen e pyen 
ai u ni mahkra a matu mung, ga ntsa ^^ 
nsoi nsa rawng ai gumrawt hkawm ai baw 
mahkra a matu mung, slia na ushat tsit 
lali ai namlaw namlap tsingdu tsingman 
amyu myu ngai jav/ da we ai, nga ai: dai 
mung shing rai nga ai. 31 Shaloi Karai 
Kasang gaw- shi hpan hpajang da ai amu 
yawng mayawng hpe yu yu nna, yu mu- 
dai gaw nachying kaja nga ai. Shaloi 
shana hte jahpawt gaw kru ya nhtoi hta 
tai ma ai. 

2 

1 Shing rai sumsing lamu hte ginding 
aga gaw, tinang nang a zaw nawng zaw 



wa yawng hte hte nawng ngut nga ma 
sal. 2 Karai Kasang gaw sanit ya nhtoi 
hta e shi galaw ai amu magam hpe sha- 
ngut wu ai: shi galaw nu ai amu mahkra 
ngut ma sai rai nna, dai sanit ya nhtoi 
hta ban nga ai. 3 Dai rai nna Karai 
Kasang gaw dai sanit ya nhtoi hpe shaman 
wu ai hte dai hpe shachyoi shapra wu ai: 
kaning rai nme law, Karai Kasang gaw 
shi hpan hpajang da nna galaw nu ai 
amu magam mahkra ngut ma nna, dai 
shani hta e laban nga ai. 

4 Ndai hte gaw, Yehowa Karai Kasang 
ginding aga hte sumsing lamu hpe galaw 
ai nhtoi na, sumsing lamu hte ginding aga 
hpan hpajang da ai lam a ahtik ni rai 
nga ai. 5 Ginding aga ntsa na ga 
nhprang hta anaw anam matut langai mi 
muk garai n tu ai, ga na nsi naisi, shat- 
maw shatmai matut langai mi muk garai 
n tu ai: kaning rai nme law, Yehowa 
Karai Kasang gaw ga ntsa e marang 
garai n j ahtu wu ai hte, aga hpe yu la j ang 
na masha mung garai n nga ai. 6 Rai 
ti mung ga na saiwan rawt nna aga ntsa 
ting hpe madit nga ai. 7 Shiiloi Yehowa 
Karai Kasang gaw aga hta na ga yun hte 
shinggyim% hkrang shachyaw wu ai rai 
nna, shi a ladi hta hkrung ai nsoi nsa 
kawut bang ya wu ai: dai rai nna shing- 
gyim masha gaw hkrung nga ai myit 
masin rawng ai masha tai wa ai. 8 Dai 
hpang Yehowa Karai Kasang gaw, sin- 
praw maga na Edin ngu ai shara e sun 
langai mi hkai sharam tawn wu ai: dai 
kaw e shi shachyaw ai shinggyim masha 
hpe nga shangun da wu ai. 9 Ya Yeho- 
wa Karai Kasang gaw yu chyoi ai hte 
sha na matu mai kaja ai hpun amyu myu 
hpe, ga hta nna tu shangun wu ai: dai 
sun a kaang e asak jahkrung jaw ai hpun 
hte, kaja ai hte n kaja ai chye ginhka 
shangun ai hpun mung tu nga ai. 10 
Dai sun hpe madit na matu mung Edin 
kaw nna hka nu langai mi lawi pru wa 
ai; dai hka nu gaw dai kaw na bra nna 
hka gai mali tai wa ai. 11 Langai ngu 
na hka gai a mying gaw Pishun rai nga 
ai: dai gaw ja rawng ai Hawila mung 
grup rai lawi kawan mat wa ai: 12 dai 
mung na ja gaw ja kaja rai nga ai: dai 
yang e badelim hpun naw hte unuk lung 
seng mung, rawng nga ai. 13 Lahkawng 
ngu na hka gai a amying gaw Gihun rai 
nga ai: dai gaw Hkusha mung grup rai 
lawi kawan mat wa ai. 11 Masum ngu 

na hka gai a amying gaw Hidekela rai 
nga ai: dai gaw Asuri mung sinpraw 
maga de lawi mat wa ai. Mali ngu na 
hka gai a amying gaw Uiiprat rai nga ai 
15 Shaloi Yehowa Karai Kasang gaw 
dai masha hpe woi la nna, Edin sun hp.;- 
yu lajang na hte sin nga na matu, tawn 
da wu si. 16 Yehowa Karai Kasang 
mung dai masha hpe^, Dai sun hta tu ai 
hpun yawng mayawng hta na gaja wa 
nang sha lu na ndai: 17 rai ti mung kaja 
ai hte n kaja ai hpe chye ginhka shangun 
ai hpun hta na chyawm gaw, nang n sha 
lu na ndai: kaning rai'nme law, dai hpun 
hta na sha ai nhtoi hta, nang teng teng 
si lu na ndai, ngu nna hkang da wu ai. 

18 Bai Yehowa Karai Kasang gaw, 
Dai lasha gaM^ shi hkrai nga na n mai ai; 
shi hte ram ai nrum ntau shi a matu nga' 
galaw na we ai, nga ai. 19 Shaloi Yeho- 
wa Karai Kasang gaw nam mali na ashu 
ash an mahkra hpe mung, ntsa malen pyen 
ai u mahkra hpe mung, ga hte shachyaw 
wu ai rai nna, dai ni hpe kaning ngu 
shamying na chye lu hkra, dai masha wa 
hpang de woi wa wu ai; dai masha wa 
mung nsoi nsa rawng ai baw yawng hte 
hpe amying shingteng jaw wu ai hte 
maren, tinang nang shingteng amying tai 
nga ma lu ai. 20 Shaloi dai masha wa 
gaw yam. nga mahkra hpe mmig, ntsa 
malen pyen ai u mahkra hpe m*ung, nam 
mali na dusat nhprang mahkra hpe mung, 
amying shingteng jaw wu ai: rai ti mung. 
dai masha wa a matu shi hte ram ai nrum 
ntau garai n nga lu ai. 21 Dai majaw 
Yehowa Karai Kasang gaw dai masha 
wa hpe yup kaba hte shay up wu ai rai 
nna, shi gaw yup pyaw nga ai; shaloi 
shi a garep nra langai mi shav/ la nna 
dai shara hta ashan hte shatup ya wu ai. 
22 Shing rai, 'Yehowa Karai Kasang gaw 
dai masha wa hta na shaw la ai garep 
nra hte shinggyim numsha shachyaw wu 
ai rai nna, dai masha wa kaw woi wa y.i 
wu ai. 23 Shaloi dai masha wa gaw, 
Ya, masha ndai gaw, nye a nra hta na 
nra, nye a ashan hta na ashan rai nga 
ai: dai majaw shi hpe numsha ngu na rai 
nga ai; kaning rai nme law, shi gaw lasha 
hta na shaw la ai rai nga ai, nga ai. 24 
Dai re ai majaw lasha gaw tinang a kanu 
kawa hpe kau da nhtawm shi a madu jan 
hte manoi nga na rai nna, shan lahkawng 
gaw hkum shan langai sha tai lu na ma ra 
ai. 25 Ya dai masha yan la gaw singgu 



krin nga ma ai rai ti mung, shan shada n 
kaya ma ai. 

3 

1 Ya dai lapu gaw, Yehowa Karai 
Kasang galaw ai nam mali ha dusat 
nhprang mahkra hta hpaji grau rawng 
nga ai. Shi gaw dai numsha hpe, Ndai 
sun hta tu ai hpun mahkra hta na, nan 
n sha lu na rai myit dai, nga nna Karai 
Kasang gaja wa tsun a ni? ngu nna san 
wu ai. 2 Shaloi dai numsha gaw, Ndai 
sun hta tu ai hpun ni a asi hta na, an sha 
lu ga ai; 3 rai ti mung, ndai sun a kaang 
e tu ai hpun a asi hpe chyawm gaw. Nan 
si ai n hkrum myit ga, dai hta na nan n 
sha lu na myit dai, dai hpe mung hkum 
hkra myit, nga nna Karai Kasang tsun 
ai, ngu nna lapu hpe htan wu ai. 4 Dai 
rai nna lapu gaw. Nan gaja wa n si na 
myit dai: 5 kaning rai nme law, dai 
hta na sha ai nhtoi hta e nan a myi hpaw 
nna, kaja ai hte n kaja ai hpe chye ginhka 
na ra ai majaw, Karai Kasang hte maren 
nan tai na ma rin dai gaw, Karai Kasang 
chye nga ai, ngu nna dai numsha hpe 
tsun wu ai. 6 Hpun dai gaw sha na 
matu mai kaja nga ai mung, myi a matu 
yu chyoi nga ai mung, hpaji lu la na 
matu sharawng awng ai hpun rai nga ai 
mung, dai numsha gaw mu wu jang, dai 
hpun hta na asi di sha wu ai: madu wa 
hpe mung shi agaw jaw^ wu ai rai nna, 
shi mung sha wu ai. 7 Dai Shaloi shan 
a myi hpaw ma lu ai rai nna, singgu krin 
rai nga ma ai gaw chye ma ai; shaloi 
shan gaw lakum lap chyawi matut nna 
tinang a matu dangpai galaw ma ai. 8 
Dai hpang shan gaw, shana de bungsoi 
katsi ai aten e Yehowa Karai Kasang dai 
sun hta sa hkawm shara nga ai hpe na 
mu ai; dai majaw Adam hte shi a madu 
jan gaw, Yehowa Kiirai Kasang a myi 
man kaw na makoi lu hkra, dai sun na 
hpun ni a kata e gawp nga ma ai. 9 Sha- 
loi Yehowa Karai Kasang gaw Adam 
hpe, Nang kanang nga nga n ta? ngu 
nna shaga wu ai. 10 Shi gaw, Ndai sun 
e na a nsen ngai na nna, singgu chya- 
krin rai nga nngai majaw ngai hkrit nna 
gawp makoi nga nngai, ngu wu ai. 11 
Shaloi Yehowa Karai Kasang gaw, Nang 
singgu chyakrin rai nga ai gaw nang 
hpe kadai shadum a ta? Ngai, hkum 
sha, ngu nna jet da ai hpun hta na nang 
sha kau nu ni? ngu wu ai. 12 Dai rai 
nna Adam gaw, Ngai hte rau nga na, 

nang ngai lipe ya ai num gaw, dai hpun 
hta na ngai hpe di jaw nna ngai slia kau 
se ai, ngu wu ai. 18 Shaloi Yehowa 
Karai Kasang gaw, dai numslia hpe, 
Ndai nang galaw ai gaw, hpa rai nga 
a ta? ngu nna san wu ai; dai numsha 
gaw, Ngai hpe lapu e lau nna ngai sha 
kau se ai, ngu nna htan wu ai. 14 Dai 
rai nna Yehowa Karai Kasang gaw dai 
lapu hpe, Nang ndai galaw ndai majaw, 
yam nga mahkra hte nam mali na dusar 
nhprang mahkra hta, nang dagam dala 
hkrum na ndai; na a kan hte nang hkawm 
lu na rai nna, nang hkrung nga ai nhtoi 
mahkra hte hta, ga nhpu sha lu na ndai: 
15 nang hte numsha hpe mung, na a 
amyu matu hte shi a amyu matu hpe 
mung, ngai majan shangun da na ma de 
ai: shi gaw na a baw abrep na ra ai, 
nang nung, shi a lahtin achye na ra ai, 
ngu wu ai. 16 Numsha hpe mung, Na 
a tsin-yam hte shinggyim machyi ai gaw 
ngai grau shalaw ya na de ai: shinggyim 
machyi ai hte nang kashu kasha shangai 
lu na ndai; na a madu wa hta nang mj^it 
manoi nga na ra ai rai nna, shi mung na 
a ntsa e up nga na ra ai, ngu wu ai. 17 
Adam hpe mung, Na madu jan a ga nang 
madat nna, ngai, Hkum sha, ngu nna jet 
da ai hpun hta na nang sha nit dai majaw. 
aga gaw na a jaw e dingnye hkrum nga 
ai; nang hkrung nga ai nhtoi mahkra hte 
hta, ru tsang ai hte, ga hta na nang sha 
nga lu na ndai; 18 aju hte atsing mung 
na a matu shi shatut na ra ai ; ga na nsi 
naisi namlaw namlap nang sha nga lu 
na ndai: 19 ga de na nang hpe shapraw 
la de ai majaw, ga de nang nhtang wa ai 
du hkra, na a myi man a salu salat hte 
na a shat nang sha nga lu na ndai ; kaning 
rai nme law, nang ga yun rai nga ndai 
rai nna, ga yun bai tai na rin dai, ngu 
wu ai. 20 Shaloi Adam gaw shi a madu 
jan hpe, Ewa, ngu nna shamying w^u ai; 
kaning rai nme law, shi gaw hkrung ma- 
hkrung a kanu rai nga ai. 21 Yehowa 
Karai Kasang mung Adam hte shi a madu 
jan a matu shanhpyi hpun palawng 
galaw nna shan hpe sliabu jahpun mu ai. 

22 Shaloi Yehowa Karai Kasang gaw, 
Yu mu, masha wa gaw kaja ai hte n kaja 
ai hpe chye ginhka lu ai lam hta, anhte 
hta na langai mi zawn tai nga ai; ya shi 
gaw prat dingsa hkrung nga lu na matu, 
shi a lata ladawn nna asak jahkrung ai 
hpun a asi di sha na, n mai nga ai, nga 



ai rai nna, 23 dai masha wa gaw, shi 
pru ai ga hta galaw sha nga u ga nga, 
Yehowa Karai Kasang gaw, Edin sun hta 
na, shi hpe shapraw kau dat wu ai. 24 
Shing rai dai masha wa hpe shi shapravv^ 
kau dat nna, dai asak jahkrung ai hpun 
a lam sin nga na matu, Hkerub ngu ai ni 
hte shi chyu nw^at shadang chye ai wan 
nhtu hpe, Edin sun sinpraw maga de 
tav/n da wu ai. 

